Toeskouer sterf by DakarNasser Al-Attiyah en Mathieu Baumel in aksie. Foto: Franck Fife/AFP. Gister se skof van die Dakar-tydren is deur die dood van ŉ Italiaanse toeskouer oorskadu. Volgens organiseerders het die toeris agter ŉ sandduin gestaan toe die voorval plaasgevind het. “Hy is per helikopter na ŉ hospitaal geneem, maar hy het ongelukkig tydens die rit gesterf,” het Amaury Sport Organisation (organiseerders) in ŉ verklaring gesê. Die skof van 358 km is uiteindelik deur Sebastien Loeb en Fabian Lurquin gewen, terwyl Vaidotas Zala en Paulo Fiuza in die tweede plek klaargemaak het. Suid-Afrika se Giniel de Villiers was sewende, terwyl Nasser Al-Attiyah kort op sy hakke in die agtste plek by die eindpunt aangekom het. Henk Lategan het met meganiese probleme gesukkel en hy moes met ŉ 25ste plek tevrede wees; meer as 50 minute agter Loeb. Al-Attiyah is egter tevrede met sy Hilux se vertoning en hy poog om die eerste deelnemer sedert Stephane Peterhansel te word om met agtereenvolgende titels te spog. “Dit was ŉ goeie dag met min foute en probleme; dit sal lekker wees as ons elke keer só ŉ skof kan hê. Ons spog nou met ŉ stewige voorsprong en hopelik kan ons hierop voortbou om die Dakar te wen,” het die Katar-boorling gesê. Intussen is Carlos Sainz se Dakar-veldtog iets van die verlede. Die 60-jarige Spanjaard se Audi het op sy dak geland nadat hy oor ŉ sandduin gevlieg het. Ondanks ŉ seer borskas het hy noodpersoneel gevra om hom terug na sy voertuig te neem sodat hy die skof kan voltooi. “Die voertuig is erg beskadig en dit kan nie herstel word nie,” het hy later op sosiale media gedeel. ???? First footage of @CSainz_oficial and @LucasCruz74's crash, after only 6km in the special. ????#Dakar2023 pic.twitter.com/se7SKV27YD — DAKAR RALLY (@dakar) January 10, 2023 Skofuitslae: Algehele punteleer: Sense the epic beauty as we explore more of Saudi Arabia, heading to Haradh ????????@dakarinsaudi | #Dakar2023 pic.twitter.com/AzCjK40Twh — DAKAR RALLY (@dakar) January 10, 2023